**GRAD TROGIR**

**Obrazloženje I. Izmjena i dopuna Proračuna Grada Trogira za 2020. godinu po razdjelima**

**021 UPRAVNI ODJEL ZA JAVNE POTREBE, OPĆE POSLOVE I IMOVINU GRADA**

**Program 1101 JAVNA UPRAVA I ADMINISTRACIJA**

Aktivnost – financiranje tekućih rashodase osiguravaju sredstva za redovno izvršavanje osnovnih zadaća iz djelokruga rada kojima se osiguravaju sredstva za redovno financiranje prava zaposlenika iz radnog odnosa, uključujući vježbenike i volontere za sve odjele gradske uprave. Cilj ove aktivnosti je dugoročno provoditi politiku plaća i drugih materijalnih prava zaposlenika Grada sukladno Smjernicama Ministarstva financija Republike Hrvatske i proračunskim mogućnostima. Cilj aktivnosti za podmirivanje materijalnih rashoda koji uključuju naknade za prijevoz zaposlenika i volontera, dnevnice i putne troškove, troškove stručnog usavršavanja zaposlenika i volontera i stručnih ispita je nesmetano obavljanje upravnih, stručnih i ostalih poslova u odjelima gradske uprave, rashoda za materijal i energiju zatim rashodi za usluge telefona, pošte i mobitela, usluge tekućeg i investicijskog održavanja, komunalne usluge, zakupnine i najamnine, pristojbe, naknade i članarine, ostale nespomenute rashode poslovanja, ostale naknade šteta pravnim i fizičkim osobama.

Planirana sredstva za ove aktivnosti u 2020.g. iznosila su 13.630.350 kn, a I. Izmjenama i dopunama Proračuna grada Trogira za 2020.g. se povećavaju za 50.000 kn i iznose 13.680.350 kn. Povećava se stavka Zakupnine i najamnine za 50.000 kn za potrebe osiguranja prostora za skladištenje ljetne pozornice.

**Program 1204 PROTUPOŽARNA ZAŠTITA I ZAŠTITA I SPAŠAVANJE**

U okviru ovog programa obavljaju se poslovi osiguranja cjelovitog sustava protupožarne zaštite i zaštite i spašavanja.

Sukladno Programu aktivnosti u provedbi posebnih mjera zaštite od požara od interesa za Republiku Hrvatsku u 2020. godini (Narodne novine broj 3/20) potrebno je povećati Aktivnost Redovna djelatnost DVD-a za 262.000 kn zbog provedbe posebnih mjera zaštite od požara opisane u navedenom programu.

**Program 1209 TURIZAM**

Programom razvoja turizma na području Grada Trogira utvrđene su aktivnosti, poslovi i djelatnosti u turizmu od značenja za Grad Trogir a namijenjena su za potpore turističkim udrugama, brendiranje grada i potpore razvoju turizma kroz tekuće i kapitalne donacije Turističkoj zajednici Grada Trogira.

Projekt izrade brand strategije i vizualnog identiteta izrađen tijekom prošle godine, predviđa implementaciju mjera iz strategije na kulturno-povijesnu baštinu Grada Trogira, osobito primjenu novog vizualnog identiteta na turističku signalizaciju. Slijedom toga, planiran je dizajn i izrada novih oznaka i tabli za kulturno – povijesne spomenike na području stare gradske jezgre. Time bi se osnažio novi vizualni identitet grada kao dodana vrijednost kulturno turističkoj ponudi.

Slijedom navedenog Program razvoja turizma na području Grada Trogira za 2020. godinu potrebno je povećati za 200.000 kn i to aktivnost - Brendiranje grada radi implementacije navedenog projekta.

Kod gradskih ustanova potrebno je izmijeniti Glavu 02101 Dječji vrtić i to uvećanjem za 594.900 kn.

S obzirom da je Vlada RH donijela krajem 2019. godine odluku o rastu osnovice za izračun plaća za službenike i namještenike u javnim službama u 2020. i to slijedećom dinamikom:

-od 1. siječnja 2020. do 31. svibnja 2020. godine 5.809,79 kn, koja će se obračunati i isplatiti s plaćom za siječanj 2020., a koja se isplaćuje u veljači 2020. godine

-od 1. lipnja 2020. do 30. rujna 2020. godine 5.925,99 kn, koja će se obračunati i isplatiti s plaćom za lipanj 2020., a koja se isplaćuje u srpnju 2020. godine

-od 1. listopada 2020. godine 6.044,51 kn, koja će se obračunati i isplatiti s plaćom za listopad 2020., a koja se isplaćuje u studenom 2020. godine i nadalje

Temeljem članka 51. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19) na utvrđivanje i obračun plaća, naknada i drugih prihoda radnika dječjih vrtića, koji su u vlasništvu jedinice lokalne i područne (regionalne) samouprave ili Republike Hrvatske, primjenjuju se propisi kojima se uređuju plaće, naknade i drugi prihodi javnih službenika i namještenika zaposlenih u osnovnom školstvu, ako su ti propisi povoljniji za radnike nužno je povećati konta predviđena za isplatu plaća djelatnicima Dječjeg vrtića Trogir tj. 3111 – plaće za redovan rad, 3132 – doprinosi za zdravstveno osiguranje i ozljede i 3133 – doprinosi za zapošljavanje i to u izvoru prihoda Opći prihodi i primici i Ostale pomoći proračunskih korisnika. Također u okviru ostalih prihoda za posebne namjene proračunskih korisnika su izvršene određene preraspodjele po kontima ovisno o potrebama nabave određenih usluga.

Nadalje, potrebno je uvećati podglavu 29488 -Muzej Grada Trogira za 26.400 kn radi uvođenja novčane paušalne naknade za podmirivanje troškova prehrane za zaposlenike Muzeja grada Trogira i to na kontu 3121 – Ostali rashodi za zaposlene dok ostala konta ostaju nepromijenjena.

Također, potrebno je uvećati Glavu 02103 – Sportski objekti Trogir ukupno za 30.000,00 kuna radi uvođenja novčane paušalne naknade za podmirivanje troškova prehrane za zaposlenike Javne ustanove sportski objekti Trogir i to na kontu 3121 – Ostali rashodi za zaposlene dok ostala konta ostaju nepromijenjena.

Nadalje, potrebno je povećati Glavu 02104 Javna vatrogasna postrojba za 236.401 kn radi usklađivanja sa odlukom Vlade RH koja je donijela krajem 2019. godine odluku o rastu osnovice za izračun plaća za službenike i namještenike u javnim službama u 2020. i to slijedećom dinamikom:

-od 1. siječnja 2020. do 31. svibnja 2020. godine 5.809,79 kn, koja će se obračunati i isplatiti s plaćom za siječanj 2020., a koja se isplaćuje u veljači 2020. godine

-od 1. lipnja 2020. do 30. rujna 2020. godine 5.925,99 kn, koja će se obračunati i isplatiti s plaćom za lipanj 2020., a koja se isplaćuje u srpnju 2020. godine

-od 1. listopada 2020. godine 6.044,51 kn, koja će se obračunati i isplatiti s plaćom za listopad 2020., a koja se isplaćuje u studenom 2020. godine i nadalje.

Također, Glavu 02104 Javna vatrogasna postrojba potrebno je uskladiti sa Odlukom Vlade RH o minimalnim financijskim standardima za obavljanje djelatnosti javnih vatrogasnih postrojbi u 2020. godini kojom su utvrđeni minimalni financijski standardi za obavljanje djelatnosti javnih vatrogasnih postrojbi, u skladu s posebnim propisima, a isti su temelj za planiranje pomoći iz državnog proračuna na godišnjoj razini kojom će Grad Trogir dobiti 2.187.012 kn decentraliziranih sredstava.

**023 UPRAVNI ODJEL ZA KOMUNALNO GOSPODARSTVO I INVESTICIJE**

|  |  |  |  |
| --- | --- | --- | --- |
| **ŠIFRA I NAZIV PROGRAMA/ PROJEKTA/ AKTIVNOSTI** | **PLAN 2020.** | **Prve (I.) Izmjene i dopune proračuna za 2020.** | **Obrazloženje** |
| Aktivnost A100005 ODRŽAVANJE NERAZVRSTANIH CESTA I PUTEVA | 2.060.000,00 | 1.860.000,00 | I. Izmjenama i dopunama proračuna aktivnost je umanjena za 200.000 kn zbog umanjenja obima radova potrebnih za održavanja |
| Aktivnost A100020 „I TEBE SE PITA“ | 1.350.000,00 | 476.300,00 | I. Izmjenama i dopunama proračuna navedena aktivnost je umanjena za 873.700 kn zbog stvaranja novih stavki u proračunu koje su bile povezane s ovom aktivnošću „I tebe se pita“ |
| Tekući projekt T100034 UREĐENJE UVALA GRABULA DRVENIK VELIKI | 0,00 | 125.000,00 | Novi tekući projekt nastao preraspodjelom iz programa PARTICIPATIVNO BUDŽETIRANJE MJESNIH ODBORA-ODRŽAVANJE KOM.INFRASTRUKTURE |
| Kapitalni projekt K100008 REKONSTRUKCIJA UL. PUT DRAGULINA | 1.800.000,00 | 2.600.000,00 | I. Izmjenama i dopunama proračuna kapitalni projekt je povećan za 800.000 kn zbog neizvršenja aktivnosti u 2019.g., odnosno kašnjenja u izvođenju radova |
| Kapitalni projekt K100057 GEODETSKI SNIMAK NERAZVRSTANIH CESTA | 250.000,00 | 200.000,00 | I. Izmjenama i dopunama proračuna aktivnost je umanjena za 50.000 kn, zbog umanjenja obima posla |
| Kapitalni projekt K100085 REKONSTRUKCIJA UL. ANTE STARČEVIĆA | 1.400.000,00 | 900.000,00 | I. Izmjenama i dopunama proračuna kapitalni projekt je umanjen za 500.000 kn radi odgode planiranog početka izvođenja radova, zbog nesređenih imovinsko pravnih odnosa |
| Kapitalni projekt K100049 REKONSTRUKCIJA TRGA NA LUČICI | 2.500.000,00 | 3.300.000,00 | I. Izmjenama i dopunama proračuna kapitalni projekt je povećan za 800.000 kn zbog povećanja vrijednosti radova dobivenih kroz otvoreni postupak javne nabave |
| Kapitalni projekt K100102 SANACIJA OBALNIH ZIDOVA | 0,00 | 600.000,00 | I. Izmjenama i dopunama proračuna ubačen je novi kapitalni projekt zbog potrebe za hitnom sanacijom obalnog zida u foši |
| Kapitalni projekt K100102 IZGRADNJA PROTUPOŽARNIH PUTEVA | 0,00 | 125.000,00 | I. Izmjenama i dopunama proračuna ubačen je novi kapitalni projekt zbog potrebe za izgradnjom protupožarnih puteva |
| Kapitalni projekt K100117 IZGRADNJA JAVNE RASVJETE | 9.800.000,00 | 6.150.000,00 | I. Izmjenama i dopunama proračuna projekt Modernizacije javne rasvjete je umanjena za 3.650.000 kn, zbog dužeg trajanja projekta odnosno i kroz sljedeću godinu |
| Kapitalni projekt K100043 SANACIJA DEPONIJA U PLANOM | 7.700.000,00 | 11.700.000,00 | I. Izmjenama i dopunama proračuna kapitalni projekt je povećan za 4.000.000 kn zbog potrebe za hitnom sanacijom deponija, odnosno ugovaranja i druge faze u ovoj godini |
| Kapitalni projekt K100104 POBOLJŠANJE SIGURNOSTI NA CESTAMA | 0,00 | 487.000,00 | Novi projekt nastao preraspodjelom iz programa PARTICIPATIVNO BUDŽETIRANJE MJESNIH ODBORA-ODRŽAVANJE KOM.INFRASTRUKTURE |
| Kapitalni projekt K100105 NABAVA SPREMNIKA ZA MJEŠANI OTPAD-MOLOK | 0,00 | 85.000,00 | Novi projekt nastao preraspodjelom iz programa PARTICIPATIVNO BUDŽETIRANJE MJESNIH ODBORA-ODRŽAVANJE KOM.INFRASTRUKTURE |
| Kapitalni projekt K100106 IZGRADNJA NERAZVRSTANIH CESTA NA OTOCIMA DRVENIK VELIKI I MALI | 0,00 | 125.000,00 | Novi projekt nastao preraspodjelom iz programa PARTICIPATIVNO BUDŽETIRANJE MJESNIH ODBORA-ODRŽAVANJE KOM.INFRASTRUKTURE |
| Kapitalni projekt K100107 IZGRADNJA DJEČJIH I SLIČNIH IGRALIŠTA | 0,00 | 175.000,00 | Novi projekt nastao preraspodjelom iz programa PARTICIPATIVNO BUDŽETIRANJE MJESNIH ODBORA-ODRŽAVANJE KOM.INFRASTRUKTURE |
| Kapitalni projekt K100101 UREĐENJE HELIODROMA NA DRVENIKU VELIKOM | 200.000,00 | 300.000,00 | I. Izmjenama i dopunama proračuna kapitalni projekt je povećan za 100.000 kn. |
| Tekući projekt T100055 SANACIJA I RESTAURACIJA PALAČE GARAGNIN FANFOGNA | 150.000,00 | 230.000,00 | I. Izmjenama i dopunama proračuna kapitalni projekt je povećan za 80.000 kn zbog potrebe dodatnih radova hitne sanacije predmetne zgrade. |
| Kapitalni projekt K100056 REKONSTRUKCIJA POSTOJEĆEG OBJEKTA U DJEČJI VRTIĆ U PLANOM | 5.650.000,00 | 7.225.000,00 | I. Izmjenama i dopunama proračuna kapitalni projekt je povećan za 1.575.000 kn zbog neizvršenja aktivnosti u 2019.g., odnosno kašnjenja u izvođenju radova |
| Kapitalni projekt K100012 IZGRADNJA SPOMEN OBILJEŽJA HRV. BRANITELJIMA | 400.000,00 | 300.000,00 | I. Izmjenama i dopunama proračuna kapitalni projekt je umanjen za 100.000 kn pošto je dio radova izveden u 2019.g. |
| Kapitalni projekt K100040 REKONSTRUKCIJA PARKA GARAGNIN | 600.000,00 | 0,00 | I. Izmjenama i dopunama proračuna ukinut je kapitalni projekt pošto za isti u 2020.g. nije planirano raspisivanje natječaja fin. Iz EU |
| Kapitalni projekt K100067 OTVORENA LJETNA POZORNICA | 1.050.000,00 | 1.250.000,00 | I. Izmjenama i dopunama proračuna kapitalni projekt je povećan za 200.000 kn |

**024 UPRAVNI ODJEL ZA URBANIZAM I PROSTORNO UREĐENJE**

**Program 1101 JAVNA UPRAVA I ADMINISTRACIJA**

U planu proračuna za 2020. godinu planirano je 16.000 kn, Izmjenama i dopunama proračuna za 2020. god. program se povećao za 430.000 kn i sada iznosi 446.000 kn. Promjena se odnosi na dodavanje nove stavke- pristojbe i naknade u iznosu od 430.000 kn i odnosi se na godišnje plaćanje naknada jedinica lokalne samouprave u cilju smanjenja količine miješanog komunalnog otpada koja je za jedinicu lokalne samouprave iznad propisane količine.

**Program 1607 ZAŠTITA OKOLIŠA I EKOLOGIJA**

U planu proračuna za 2020. godinu planirano je 180.000 kn, Izmjenama i dopunama proračuna za 2020. god. program se povećao za 150.000 kn i sada iznosi 330.000 kn. Promjena se odnosi na povećanje ekoloških aktivnosti zbog potrebe dodatnog tretiranja palmi.

Izradili: Pripremio:

Upravni odjeli Upravni odjel za financije, proračun

Grada Trogira i naplatu potraživanja